text: Dårligt nyt for dit fladbrød. Humus tilbagekaldes
  04 marts 2018 kl. 17.37
  Coop tilbagekalder et parti bægre med humus.
  Har du købt humus i Kvickly, Brugsen eller Fakta, så kig lige en ekstra gang, inden du hopper ombord i kikærtepuréen.
  Coop tilbagekalder nu et parti humus af mærket Smag Forskellen, som er et af Coops egne mærker.
  Tilbagekaldelsen skyldes, at der i nogle af bægrene er fundet tegn på gæring, og produktet er derfor ikke egnet som fødevare.
  Bægrene er mærket 'Bedst før dato: 1/4- 2018' og kan eventuelt leveres tilbage til butikken.
  